Ooggetuie in Coligny-saak 'vrees vir sy lewe' | Maroela Media
Bonakele Pakisi het aan African News Agency gesê hy voel nie meer vry om in die strate van Coligny rond te loop nie. Volgens Pakisi word hy aangerand en rassistiese aanmerkings toegesnou.
Pakisi was die enigste ooggetuie in die Coligny-moordsaak en sy getuienis was die sleutel tot Pieter Doorewaard en Phillip Schutte se skuldigbevinding. Pakisi het getuig hy het gesien hoe Doorewaard en Schutte die tienerseun van 'n bewegende bakkie afgooi.
Dit het egter kort voor vonnisoplegging aan die lig gekom dat Pakisi glo teenoor vier verskillende mense erken het dat hy in sy getuienis in die hof gelieg het.
Volgens Pakisi sal hy Woensdag tydens 'n mediakonferensie met die hele sak patats na vore kom.
Die appèlhof in Bloemfontein het in Augustus Doorewaard en Schutte se aansoek om verlof tot appèl teen hulle skuldigbevinding en vonnis toegestaan.
Bonakele Pakisi. Foto: Molaole Montsho
Die mans het hulle direk tot die appèlhof gewend nadat hulle aansoek om verlof tot appèl in die hooggeregshof in Mahikeng vroeër van die hand gewys is. Doorewaard en Schutte dien tans tronkstraf uit nadat hulle skuldig bevind is aan die moord op die 16-jarige Matlhomola Mosweu.
AfriForum het vroeër aangedui dat hy die mans se appèlaansoek sal finansier.
Regter Ronnie Hendricks het Doorewaard (28) en Schutte (35) in Maart vanjaar onderskeidelik tot effektief 18 en 23 jaar tronkstraf gevonnis op aanklag van moord, ontvoering, intimidasie, diefstal en die rig van 'n vuurwapen.
Die staat het aangevoer die twee het op 20 April 2017 vir Mosweu van 'n bewegende bakkie afgestamp of afgegooi en dat die tienerseun weens dié val gesterf het. Die staat het beweer dit het gebeur nadat die twee mans Mosweu betrap het waar hy sonneblomkoppe uit hulle werkgewer, Pieter Karsten, se landerye steel.
Die twee mans het tydens die verhoor egter voet by stuk gehou dat Mosweu self van die bakkie afgespring het.
Is dit nou sy eie mense wat hom bang maak?
Hy erken hy het gejok maar daai bang regter laat hom nog steeds toe as n staats getuie kyk in die land is enige iets moontlik tot die regstelsel val uit mekaar
Direk na die voorval was genoem n wandelende paartjie het die seun sien lê en toe net aangestap. Wat het van die wanelaars geword?
mmmmmmmmmmmmm – so draai die wiel ne
DIE WAARHEID KOM ALTYD UIT! Ek hoop van harte dat Phillip en Pieter, se families finansieel vir hierdie twee en 'n half jaar se hel vergoed gaan word en dat die mans elk, 'n onverskonings brief van die Regeering sal ontvang.